Р е п у б л и к а С р б и ј а

ОПШТИНА АРИЉЕ

Скупштина Општине

03 број: 06 - 26 /2018

11. 06. 2018. године

А р и љ е

**З А П И С Н И К**

са 18. седнице Скупштине Општине Ариље одржане 11.06.2018. године , са почетком у 10,00 сати у сали Скупштине Општине Ариље .

Седницу Скупштине општине је отворио председник Скупштине општине Драгиша Терзић.

Записник на седници води Сузана Цветић .

Председник Скупштине општине констатовао је да на седници присуствује 31 одборник и да постоји кворум за рад и пуноважно одлучивање .

Седници не присуствују одборници : Мица Коковић ,

оправдано одсутни Драган Дринчић и Младена Алексић .

Седници , поред одборника , присуствују : председник Општине Ариље Зоран Тодоровић , заменик председника Општине Ариље Бранко Вукајловић , начелник Општинске управе Горица Петровић , секретар Скупштине општине Миљана Вукотић , заменик начелника Општинске управе Ружица Николић Василић , председници удружења произвођача малина ,,Виламет“ и ,,Виламет спас“ ,

**известиоци по појединим тачкама Дневног реда :**

- **Ниша Булатовић** , заменик председника Скупштине Општине

- **Милан Радојичић** , председник Савета за пољопривреду

- **Драган Богдановић** , председник удружења малинара ,, Виламет спас „

- **Милан Ђукић** , председник удружења малинара ,, Виламет „

- **Зоран Бараћ** , в . д . директора ЈП ,, Рзав „

- **Недељко Милосављевић** , извршни директор ЈКП ,, Дубоко „

- **Загорка Миливојевић** , шеф Одсека за буџет и трезор

- **Слава Ћирјаковић** , начелник Одељења за привреду и финансије

- **Горица Петровић** , начелник Општинске управе општине Ариље

- **Ружица Николић Василић** , заменик начелника Општинске управе општине Ариље

- **Радосава Бјекић** , инспектор за заштиту животне средине

- **Вукић Миливојевић** , начелник Одељења за инвестиције , јавне набавке и развојне пројекте

- **Марија Цветић** , начелник Одељења за урбанизам , изградњу и инспекцијске послове

- **,, Energy line D & M „** д . o . o . Београд

- **,, Credo invest „** д . o . o . Београд

- **Миљана Вукотић** , секретар Скупштине општине

- **Светлана Марковић** , председник Комисије за израду Годишњег програма заштите , уређења и коришћења пољопривредног земљишта у државној својини за територију општине Ариље

- **Мирослав Рађен** , директор Туристичке организације регије Западна Србија

- **Јелисавета Лазић** , директор Народне библиотеке Ариље у 2017 . години

- **Марија Алексић** , в . д . директора Библиотеке Ариље ,, Установе за библиотечко – информациону делатност и културни туризам „

и представници медија .

Председник Скупштине општине предложио је следећи

**ДНЕВНИ РЕД**

1. Решење о потврђивању мандата одборника

2. Усвајање записника са 17. седнице Скупштине општине

3. Проблеми у откупу и цени малине рода 2018. године

4. Предлог Одлуке о расподели добити по редовним финансијским извештајима за 2017. годину ЈП „Рзав“ Ариље

5. Уговор о оснивању ЈКП Регионални центар за управљање отпадом „ДУБОКО“ Ужице

6. Предлог Одлуке о завршном рачуну буџета општине Ариље за 2017. годину

7. Извештај о раду Општинске управе општине Ариље за 2017. годину

8. Извештај о раду Општинског правобранилаштва општине Ариље за 2017. годину

9. Предлог Одлуке о јавном превозу путника на територији општине Ариље

10. Предлог Одлуке о допуни Одлуке о управљању комуналним отпадом на територији општине Ариље

11. Предлог Одлуке о одржавању јавних зелених површина

12. Предлог Одлуке о измени и допуни Одлуке о постављању привремених монтажних објеката и других покретних објеката на јавним површинама

13. Предлог Одлуке о општем уређењу насеља

14. Предлог Одлуке о измени и допуни Одлуке о сахрањивању и гробљима на подручју општине Ариље

15. Предлог Одлуке о димничарским услугама

16. Предлог Одлуке о приступању изради плана детаљне регулације за приобаље Рзава, општина Ариље

17. Предлог Одлуке о изради плана детаљне регулације за МХЕ Миросаљци

18. Предлог Одлуке о приступању изради плана детаљне регулације за МХЕ „Селиште“ на реци Моравици, општина Ариље

19. Одлука о проглашењу Одлуке о увођењу самодоприноса на подручју Месне заједнице Латвица

20. Предлог Годишњег програма заштите, уређења и коришћења пољопривредног земљишта у државној својини, на територији општине Ариље за 2018. годину

21. Извештај о раду са финансијским извештајем Туристичке организације регије Западна Србија за 2017. годину

22. Програм рада са финансијским планом Туристичке организације регије Западна Србија за 2018. годину

23. Извештај о раду са финансијским извештајем Народне библиотеке Ариље за 2017. годину

24. Извештај о раду са финансијским извештајем Туристичке организације општине Ариље за 2017. годину

25. Програм рада са финансијским планом Библиотеке Ариље , , Установе за библиотечко-информациону делатност и културни туризам „ за 2018. годину

26. Предлог решења о именовању чланова Школског одбора ОШ „Стеван Чоловић“ Ариље

27. Предлог решења о именовању чланова Школског одбора ОШ „Јездимир Трипковић“ Латвица

28. Предлог решења о именовању чланова Школског одбора Средње школе ,, Свети Ахилије „ Ариље

29. Предлог решења о разрешењу и именовању члана Управног одбора Предшколске установе „Ариље“ Ариље

30. Матовић Горан, допуњен захтев за коришћење имена „АРИЉЕ“ у називу удружења грађана

31. Одборничка питања и предлози

***Предлози допуне Дневног реда:***

|  |  |
| --- | --- |
| **Одборник Звонко Петровић :** | 1. Члан 3. Пословника – у СО је у службеној употреби српски језик и ћирилично писмо . Извештај независног ревизора о завршном рачуну за 2017 . годину достављен нам је на латиничном писму . Предлажем да се извештај врати , да се достави на ћириличном писму , који је у званичној употреби у Републици Србији .   **Гласање** : **за** 13 , **против** 18 , нема **уздржаних** одборника , присутан 31 одборник .   1. Гласањем је прекршен члан 10 . Пословника – где су сви одборници положили заклетву , да ће се у свом раду достојанствено и непристрасно придржавати закона , Устава и Статута Општине Ариље . |
| **Одборник Милан Николић :** | 1. Тачка 3. Проблем у откупу и цени малине за 2018. годину – ја сам на последњих 5 седница тражио , осим на задњој на којој је то тражила одборница Бранислава Ћирковић , тачку са проблемом малине , јер је најављивано да ће цена малине бити мала . Почео сам са тим на време , у децембру месецу . Као одговор на ваше понашање претходних седница , ја ћу бити против тачке Дневног реда , односно тражим да се скине из тих разлога .   **Гласање** : **за** 1 , **против** 20 , **уздржано** 11 одборника , присутно 32 одборника .   1. Имали смо Одлуку о расписивању и увођењу самодоприноса у 2 МЗ – е . Дали сте Извештај у једној МЗ – и , а нисте за другу МЗ – у . Мора бити достављен Извештај одборницима и за другу МЗ Вирово , независно од резултата гласања . Да се у Дневни ред уврсти Извештај о референдуму МЗ Вирово .   **Гласање** : **за**  13, **против** 19 , нема **уздржаних** одборника , присутно 32 одборника .    **Председник СО Драгиша Терзић :** биће на следећој седници СО достављено . Сада је био и обиман Дневни ред .  Реплика одборник Радан Арсовић , реплика одборник Милан Николић . |
| **Одлуке :** | **Скупштина општине Ариље, је са 19 гласова „ЗА“, 0 гласова „ПРОТИВ“ и 13 „УЗДРЖАНИХ“ одборника, од присутних 32 одборника, усвојила Дневни ред у целини.** |

***На седницу СО стигла је одборница Мица Коковић .***

***Тачка 1.***

|  |  |
| --- | --- |
| **Назив:** | **Решење о потврђивању мандата одборника** |
| **Известилац:** | **Ниша Булатовић , заменик председника Скупштине Општине и председник Комисије за административна питања :** Комисија за административна питања констатује да је СО Ариље на седници одржаној 10 . 05 . 2018 . године донела решење којим се утврђује да је Шаптовић Ацо из Високе са изборне листе др . Зоран Мићовић ДС – СДС – НС проверено најбоље , припаднику ДС престао мандат одборника СО Ариље на основу поднете усмене оставке у складу са чланом 46 . Закона о локалним изборима . Комисија за административна питања је утврдила да је Изборна комисија Општине Ариље од 05 . 06 . 2018 . године доделила мандат Јовановић Миленку , рођеном 1966 . године , пољопривреднику из Брекова , са изборне листе др . Зоран Мићовић ДС – СДС – НС проверено најбоље . Утврђено је да је овом одборнику издато уверење , да је изабран за одборника СО Ариље . Од кандидата Јовановић Миленка прибављена је писмена сагласност да прихвата мандат . Комисија за административна питања предлаже СО Ариље да потврди мандат одборнику Јовановић Миленку , рођеном 1966 . године , пољопривреднику из Брекова . |
| **Учесници у расправи:** | **Одборници/е:** **Расправе није било .** |
| **Одлуке:** | **Скупштина општине Ариље, је са 32 гласова „ЗА“, 0 гласова „ПРОТИВ“ и без „УЗДРЖАНИХ“ одборника, од присутних 32 одборника , потврдила мандат одборнику Јовановић Миленку са изборне листе др . Зоран Мићовић ДС – СДС – НС проверено најбоље .** |

Председник СО Ариље позива одборника Миленка Јовановића да устане и положи заклетву . Председник СО Ариље је честитао одборнику на положеној заклетви .

***Тачка 2.***

|  |  |
| --- | --- |
| **Назив:** | **Усвајање записника са 17. седнице Скупштине општине** |
| **Известилац:** | / |
| **Учесници у расправи:** | **Одборници/е:** / |
| **Одлуке:** | **Скупштина општине Ариље, је са 20 гласова „ЗА“, 0 гласова „ПРОТИВ“ и са 12 „УЗДРЖАНИХ“ одборника, од присутна 32 одборника, усвојила записник са 17. седнице Скупштине општине .** |

***Тачка 3.***

|  |  |
| --- | --- |
| **Назив:** | **Проблеми у откупу и цени малине рода 2018. године** |
| **Известилац:** | **Милан Радојичић , председник Савета за пољопривреду :** Редовно одржавамо седнице Савета за пољопривреду . Последњи пут седница је била 13 . 05 . , на којој је било пуно расправе , где је био присутан и председник удружења ,,Виламет плус „ . Било је приче и о противградној заштити . Један од предлога је био да једнодневна цена није прихватљива за Одбор и тражи се да СО прихвати у свом предлогу који буде послат Влади . Било је приче и око увоза малине . Увоз малине треба на неки начин контролисати , то је неконтролисано углавном , врло лошег квалитета . Било је предлога да се уведу прелемани и заштити производ . Било је и прича да буде смањена цена , да постоји начин савременијом технологијом обраде , а ту се подразумева , да се малина бере комбајнима , а параметри долазе из Војводине и равничарских предела , што у сваком случају није за наше подручје . Цена малине је заиста мала , мора се управљати цени извоза гриза . Цена гриза је битна , то је увек правило цену за пољопривредног произвођача . Када се све сабере , опасност је велика од гашења производње , односно драстичног смањења услед неоправданих смањења цена . Били смо у Ужицу , у Привредној комори , 28 . 05 . Присуство господина Љубојевића ће нам врло штетити као произвођачима и његово управљање са хладњачарима нашом егзистенцијом . Тада сам предлагао да се ограничи увоз малине сумњивог квалитета , поготово из Босне , која директно утиче на будућност нас и нашег бренда – малине . Обећано географско порекло које је прихваћено и одрађено што се тиче Владе , не може да профункционише , јер просто не одговара хладњачарима . У том случају не би могли да мешају нашу малину са том увозном и да је продају под нашим брендом . Одбор предлаже све ове закључке , да се упути захтев Влади Србије да ове проблеме отклоне , да не би дошло до тога да наша производња буде угрожена и са тим егзистенција читавог нашег краја . Пољопривредни произвођачи нека траже неку алтернативу уз ово , јер ми сви желимо да ово опстане , јер овај крај живи 95 % од малине .  **Драган Богдановић , председник удружења малинара ,, Виламет спас „ :** Тражио сам ову тачку и поднео захтев и тражио ванредну седницу о овом проблему . Јавно похваљујем председника СО Драгишу Терзића и одборника Милана Радојичића за сарадњу . Тражимо да аконтна цена малине буде извозна цена гриза , а то је један евро и 75 , односно 200 динара . И да разјаснимо око ђубрива . Председник државе је определио 90 милиона , уплаћено је 82 милиона . Влада Србије је на својој седници донела закључак и уплатила 360 вагона . Ђубриво је почело да долази у Ивањицу и да се дели . И било је речи о још једној врсти помоћи ђубрива на подручју Ариља и Ивањице , где је била елементарна непогода . Ивањица је то добила . Ја сам код председника Општине био 7 пута . Из министарства су звали председника Општине , тражили су да се прогласи ванредна ситуација , а после су рекли да не мора проглашење ванредне ситуације , већ да се наведе где је била елементарна непогода , у којим МЗ – а . У 7 МЗ – а је био град . Ми нисмо добили ту помоћ у Ариљу , а Ивањица је добила . Формиран је Национални Савет , данас у 12 h је састанак , отишли су Добривоје Радовић и Драган Јојић . Тамо ће се утврдити коначно та произвођачка цена .  **Председник Општине Зоран Тодоровић** је образложио излагање председника удружења малинара Драгана Богдановића .  **Милан Ђукић , председник удружења малинара ,, Виламет „ :** Удружење ,, Виламет „ , које је члан Савеза српске малине и Српска малина златиборско – моравичког округа , је од 2012 . до 2017 . године активно учествовало у свим могућим активностима , о питању цене малине пре почетка бербе и уз саму бербу . И ове године удружење ,, Виламет „ и Савез српска малина су поднели захтев званично Министарству пољопривреде , нисмо добили одговор , враћено нам је да поднесемо Привредној комори . Поднели смо захтев Привредној комори , да се састанемо са хладњачарима , да бисмо разговарали о цени малине . Савез српка малина и удружење ,, Виламет „ су искључени из свих могућих институција , преговора и договора око малине , јер једино постојимо на папиру . Четири године смо подносили захтев да се малина прогласи за стратешки производ Општине Ариље , а то није ниједном стављено на Дневни ред . Не знам да ли сте то добили , нити да ли је то у вашој моћи . Одбор за пољопривреду Општине Ариље није био присутан на састанку са Министарством , са Пољопривредном комором и свим институцијама . У Пољској ми је прошле године речено ко учествује у формирању цене малине . Учествују тржиште , вероватно свежа малина и великим делом купци у Србији . Значи , цена малине се прави овде у Србији , великим делом . Нас једино интересује цена свеже малине на ваги , када произвођач продаје . Ове године је нека дневна цена која ће се обрачунавати по дневним ценама , ако буде даљи скок . Ми на то не можемо да утичемо . Колико се мени чини да су произвођачи задовољни , ми смо покушали да организујемо протест , добронамеран , прошли петак , народ се није одазвао , значи да је народ задовољан овом ценом малине . Замолио бих председника СО да објасни зашто је ово овако , шта се дешава . Ми као удружења немамо никакав успех , нити значај , нисмо подржани . Ако је министар звао председника СО ,он је дужан да нам све саопшти о томе . Ко је формирао овај Национални Савет ? И та цена о којој се пише , 120 динара је јако мала за произвођаче .  **Председник СО Драгиша Терзић** је искористио право на реплику и образложио излагање председника удружења малинара Милана Ђукића . |
| **Учесници у расправи:** | **Одборници/е:** **Миленко Јовановић , Звонко Петровић , Видоје Милутиновић , Зоран Мићовић , Владе Исаиловић , Драгољуб Ђунисијевић , Ирена Мијаиловић , Милан Николић , Владан Црнковић , Радан Арсовић , Бранислава Ћирковић , Владан Станковић , Мићун Василијевић , Ивана Бркић , председник удружења малинара Драган Богдановић , председник СО Драгиша Терзић , заменик председника Општине Бранко Вукајловић , председник Општине Зоран Тодоровић .** |
| **Издвојено мишљење**  **одборник Владе Исаиловић :** | Предлажем да СО Ариље упути захтев Националном Савету за пољопривреду , односно преко њега и Влади , да се заштити производња малине , да се смањи неконтролисани увоз , односно нелојална конкуренција . То да директно иде из Скупштине , на шта имамо право и да легитимно дајемо тежину и удружењима и свим осталима који говоре о проблему малине . |
|  | **Председник СО Драгиша Терзић** је одговорио на постављено питање председника удружења малинара Драгана Богдановића .  **Одборник и председник Савета за пољопривреду Милан Радојичић** је прочитао закључак , који се даље упућује Влади и ресорним министарствима . |
| **Одлуке :** | **Скупштина општине Ариље, је са 27 гласова „ЗА“, 0 гласова „ПРОТИВ“ и без „УЗДРЖАНИХ“ одборника, од присутних 27 одборника, усвојила закључак , који се односи на проблеме у откупу и цени малине рода 2018. године .** |

***Тачка 4.***

|  |  |
| --- | --- |
| **Назив:** | **Предлог Одлуке о расподели добити по редовним финансијским извештајима за 2017. годину ЈП „Рзав“ Ариље** |
| **Известилац:** | **Зоран Бараћ , в . д . директора ЈП ,, Рзав „ :** ЈП ,,Рзав „ је у 2017 .години имало добитак од 16 . 500 . 000 динара . Одлуком нашег Управног одбора закључено је да та средства треба усмерити , расподелити на покриће губитка који имамо из ранијих година . Тај губитак је нешто преко 49 милиона динара . То је била и Препорука Ревизионе комисије , јер имамо обавезу ревизије тих завршних извештаја. Надамо се да ћемо у наредне две године успети да покријемо овај губитак и тада ћемо да створимо услове да се од добити може размишљати и на други начин , да се она може преусмерити и оснивачима сразмерно њиховим уложеним средствима , а делимично евентуално и запосленима . |
| **Учесници у расправи:** | **Одборници/е:** **Расправе није било .** |
| **Одлуке:** | **Скупштина општине Ариље, је са 25 гласова „ЗА“, 0 гласова „ПРОТИВ“ и без „УЗДРЖАНИХ “ одборника, од присутних 25 одборника, усвојила Предлог Одлуке о расподели добити по редовним финансијским извештајима за 2017. годину ЈП „Рзав“ Ариље .** |

***Тачка 5.***

|  |  |
| --- | --- |
| **Назив:** | **Уговор о оснивању ЈКП Регионални центар за управљање отпадом „ДУБОКО“ Ужице** |
| **Известилац:** | **Недељко Милосављевић , извршни директор ЈКП ,, Дубоко „ :** Наш предлог Оснивачког уговора је усаглашен са Законом о јавним предузећима .2013 . године биле су прве измене Закона , које су на неки начин увеле у ово , да јавна предузећа регионалног типа нису била обухваћена Законом , односно нису била до краја дефинисана . Имала су предузећа основана са нивоа државе , аутономне покрајине , локалне самоуправе , тамо где је било више оснивача , ова предузећа нису била до краја дефинисана . Покушавали смо на разне начине , па и кроз ту измену Закона и касније када је дошао нови Закон , поново да укажемо да ће да буде проблем , поготово што у овом нашем крају имамо два предузећа ,, Дубоко „ и ,,Рзав „ и да то може бити проблем за усклађивање , ако ништа друго , онда када се дође до органа управљања , нови Закон искључиво каже Надзорни одбор од 3 члана . Имали смо Управни одбор и 9 чланова и лако је било оформити Управни одбор са свим оснивачима и даље смо мишљења , да је Закон имао ту измену , да се то дефинише . Покушали смо да наш Оснивачки акт ускладимо кроз промену правне форме . Формирали смо једно радно тело . Из Општине Ариље је био правобранилац и тај акт смо били довели до краја и рачунали смо са тим да идемо са изменом правне форме , међутим , на координационом телу , јавила се дилема , да ли је то , од стране неких оснивача , увођење у приватизацију овог предузећа и онда је председник координационог тела , градоначелник Ужица ту пресекао и рекао да се вратимо на оно што Закон каже о јавном предузећу . Управо овај наш Оснивачки акт је ту дефинисао све ове одредбе које су почетне одредбе за тај Оснивачки уговор , које када прође скупштинску процедуру свих наших 9 оснивача , биће потписан од стране свих ових наших оснивача , па ће се радити остала акта : Статут , Пословник о раду . Најтеже решити овде био је Надзорни одбор од 3 члана , који предвиђа 2 највећа оснивача Чачак и Ужице и из реда запослених што је Закон рекао , да су надлежности и свих оснивача овде тачно прецизиране . Наша цена је усаглашена , када је верификована од свих 9 оснивача . Говори се и о статусним променама и о већини , која је двотрећинска већина оних који испуњавају услове да одлучују . Овај Оснивачки акт је прилагођен , да буде прихватљив за све наше осниваче . |
| **Учесници у расправи:** | **Одборници/е: Драгољуб Ђунисијевић .** |
| **Одлуке:** | **Скупштина општине Ариље, је са 22 гласова „ЗА“, 0 гласова „ПРОТИВ“ и без „УЗДРЖАНИХ“ одборника, од присутна 22 одборника, дала сагласност на Уговор о оснивању ЈКП Регионални центар за управљање отпадом „ДУБОКО“ Ужице .** |

***Тачка 6.***

|  |  |
| --- | --- |
| **Назив:** | **Предлог Одлуке о завршном рачуну буџета општине Ариље за 2017. годину** |
| **Известилац:** | **Загорка Миливојевић , шеф Одсека за буџет и трезор**  **Слава Ћирјаковић , начелник Одељења за привреду и финансије**  **Загорка Миливојевић , шеф Одсека за буџет и трезор :** Предлог Одлуке о завршном рачуну буџета Општине Ариље за 2017 . годину - буџет Општине за 2017 . годину донет је 17 . 12 . 2016 . године и Одлука је објављена у Службеном гласнику Општине Ариље број 16/2016 . У току године донете су две Одлуке о ребалансу буџета . У Одлуци о завршном рачуну буџета Општине Ариље садржани су укупно остварени приходи рачуна извршења буџета и сопствени приходи индиректних корисника у укупном износу од 516 . 894 . 819 , 83 динара или 89 , 83 % Плана . Укупни расходи су извршени у износу од 503 . 252 . 270 , 70 динара , односно 97 , 36 % . У посебном делу Одлуке дата је структура прихода по врстама и структура расхода по позицијама : економској , функционалној , организационој и програмској класификацији . Законом о буџетском систему и Упутству за праћење и извештавање о учинку Програма , Годишњи извештај о учинку Програма је од 2017 . године саставни део образложења Одлуке о завршном рачуну буџета Општине Ариље за 2017 . годину . Годишњи извештај о учинку Програма обједињује све појединачне извештаје корисника буџетских средстава . У складу са чланом 92 . Закона о буџетском систему прилог Одлуци о завршном рачуну буџета за 2017 . годину је Извештај независног ревизора о завршном рачуну буџета Општине Ариље за 2017 . годину .  **Председник Општине Зоран Тодоровић** је обавестио све присутне у Скупштинској сали , да ће бити одсутан са седнице због пословних обавеза . |
| **Учесници у расправи:** | **Одборници/е:** **Бранислава Ћирковић , Љиљана Стамболић , Звонко Петровић , Ирена Мијаиловић , Милан Николић , Зоран Мићовић , начелница ОУ Ариље Горица Петровић , заменик председника Општине Ариље Бранко Вукајловић .**  Начелник Одељења за привреду и финансије Слава Ћирјаковић је одговорила на постављена питања . |
| **Одлуке:** | **Скупштина општине Ариље, је са 16 гласова „ЗА“, 0 гласова „ПРОТИВ“ и 10 „УЗДРЖАНИХ“ одборника, од присутних 26 одборника, усвојила Предлог Одлуке о завршном рачуну буџета општине Ариље за 2017. годину .** |

***На седницу СО стигао је одборник Драган Дринчић .***

***Тачка 7 .***

|  |  |
| --- | --- |
| **Назив:** | **Извештај о раду Општинске управе општине Ариље за 2017. годину** |
| **Известилац:** | **Горица Петровић , начелник Општинске управе општине Ариље :** Извештај о раду ОУ Општине Ариље за 2017 . годину - ОУ Општине Ариље је , поред СО , председника Општине , Општинског већа , орган јединице локалне самоуправе сходно члану 27 . Закона о локалној самоуправи , с тога има обавезу да достави Извештај о свом раду о извршењу изворних и поверених послова из своје надлежности и исте достави председнику Општине , Општинском већу и Скупштини Општине . Питања која се односе на положај , организацију и надлежности ОУ уређена су Законом о локалној самоуправи , Статутом Општине и Одлуком о организацији ОУ . Послови ОУ су : припрема нацрта , прописа и других аката које доноси СО , Општинско веће и председник Општине , извршава Одлуке и друга акта СО , Општинског већа и председника Општине , решава у управном поступку у првом степену о правима и дужностима грађана , правних лица , установа и друге послове утврђене Законом . Унутрашња организација и систематизација радних места у ОУ уређена је Правилником о унутрашњој организацији и систематизацији радних места . ОУ је организована као јединствени орган , на челу ОУ је начелник ОУ , може имати заменика , а ОУ функционише преко посебних организационих јединица – одељења . Постоје у ОУ Ариље 4 одељења : Одељење за општу управу , скупштинске и заједничке послове ; Одељење за урбанизам , изградњу и инспекцијске послове ; Одељење за привреду и финансије ; Одељење за инвестиције , јавне набавке и развојне пројекте . Одељењима руководе начелници одељења , а у оквиру одељења могу да постоје одсеци , одсеком руководи шеф , а ако постоје групе , групама руководе руководиоци групе . На дан 31 . 12 . 2017 . године ОУ је имала 37 запослених на неодређено време , а у класификационој структури то изгледа : 18 са високом стручном спремом ,8 са вишом , са средњом 9 и 2 квалификована запослена . Према Извештају писарнице ОУ је током извештајног периода примила укупно управних предмета 9 . 540 . Из ОУ је изашло преко 60 . 000 аката , а унето и прокњижено преко 150 . 000 података у софтвере које користи ОУ . Јавност рада ОУ – рад ОУ је доступан јавности , подложан критици , јавној контроли грађана на начин утврђен Законом . На сајту се редовно објављују акти издати у поступку спровођења обједињене процедуре , јавних набавки , информатор о раду , извештај о раду и слично . У складу са обавезама које налаже Закон о слободном приступу информацијама од јавног значаја ОУ поступа по захтевима за приступ информацијама од јавног значаја , чиме се доприноси укупној јавности рада ОУ . У извештајном периоду ОУ је вршила стручни надзор над инвестицијама које су биле предвиђене Одлуком о буџету Општине Ариље за 2017 . годину и над инвестицијама које су финансиране из Канцеларије за јавна улагања при Влади РС , као и оне које су финансиране од стране министарства привреде и Министарства пољопривреде , а то су : реконструкција улице Жртава Фашизма , уз претходно израђену пројектну документацију , као и путни правац Лисје у МЗ Бреково ; енергетска ефикасност ОШ ,, Јездимир Трипковић „ Латвицауз израђенупројектну документацију . Средства су добијена из Канцеларије за јавна улагања , а део је обезбеђен из буџета Општине Ариље ; реконструкција путне инфраструктуре у МЗ Ступчевићи , МЗ Вране ( два путна правца ) , МЗ Вирово , МЗ Латвица ( два путна правца ) , МЗ Крушчица , МЗ Ариље , МЗ Добраче . Део путне инфраструктуре је завршен у 2017 . години , а остатак се реализује у 2018 . години . Коначна реализација уговора биће 31 . 07 . 2018 . године ; закључен уговор и отпочети радови уз поседовање пројектне документације , за путни правац Богојевићи – Миротин , уз учешће Министарства привреде , буџета Општине Ариље и учешћа грађана ;у 2017 . години Општина Ариље је конкурисала за реконструкцију атарских путева и по том основу закључен је уговор са Министарством пољопривреде ; започете су активности у вези реализације радова на изградњи моста на реци Велики Рзав у МЗ Радошево које финансира Канцеларија за јавна улагања Републике Србије ; енергетска ефикасност СШ ,, Свети Ахилије „ Ариље , енергетска ефикасност Дома здравља и изградња котларнице која ће снабдевати све објекте јавног сектора . У току 2017 . године започете су активности на изради потребне документације и добијања грађевинске дозволе за поменуте пројекте ; у току је изградња зграде за расељена лица , донације Европске уније уз учешће Општине Ариље . Завршетак радова се очекује у 2018 . години ; за уређење и чишћење корита река Моравице и Рзава на територији Општине Ариље одобрена су средства од Канцеларије за јавна улагања Републике Србије . Општинска управа је пружала логистичку подршку инвеститору у смислу решавања имовинских односа ; за летње одржавање , хоризонталну и вертикалну сигнализацију , хигијенизацију града и одржавање зелених јавних површина у 2017 . години спроведена је јавна набавка и закључен уговор и вршен надзор од стране Општинске управе . Укупна вредност наведених инвестиција износи око 400 . 000 . 000 динара . Средства су обезбеђена из буџета Републике Србије , буџета Општине Ариље и учешћа грађана . У извештајном периоду ОУ је припремила нацрте више аката , негде преко 40 аката . У законом предвиђеном року донета је Одлука о буџету Општине Ариље за 2018 . годину , као и Одлука о консолидованом завршном рачуну буџета Општине Ариље . Почетком 2017 . године одрађен је и достављен Државној ревизорској институцији Извештај о отклањању уочених неправилности ( Одазивни извештај ) који је од стране ДРИ оцењен позитивно . У технолошком смислу , унапређен је рад Општинске управе , тако што је набављен софтвер за електронско вођење писарнице , софтвер за електронски досије запослених и започело се са применом члана 9 . Закона о општем управном поступку који подразумева прикупљање података приликом вођења управних поступака по службеној дужности уз изјаву странке . Донето је укупно 7 Планова одбране Општине Ариље , поред тога донет је Оперативни план одбране од поплава за воде другог реда за територију Општине Ариље , урађен План заштите од удеса за објекте са аспекта терористичких активности и започете активности у поступку доношења акта о процени угрожености од елементарних непогода . Током 2017 . године извршено је више инспекцијских контрола од стране Републичких органа : управне инспекције , урбанистичке , инспектор за воде , еколошке инспекције , пољопривредне и друго . У записницима инспекције нису утврђене веће неправилности у раду Општинске управе . У оквиру Закона о социјалној заштити , Одлуке СО установиле су 3 врсте услуга у Општини , а то су : лични пратилац , геронтодомаћица и дневни боравак за децу са посебним потребама . У извештајном периоду донето је преко 15 . 500 пореских решења . Проценат наплате јавних прихода је 104 , 60 % . Број спроведених јавних набавки на које се примењује Закон о јавним набавкама у 2017 . години је 40 . Укупан број аката који су донети у поступку обједињене процедуре је 385 , а обухватају информације о локацији , локацијске услове , грађевинске дозволе , употребне итд . Укупно у 2017 . години донето је 197 решења о озакоњењу бесправно саграђених објеката . У току 2017 . године у софтвер Министарства државне управе и локалне самоуправе укупно је унето 120 . 000 података из матичних књига рођених , венчаних и умрлих , као и података о пребивалишту . У складу са Законом о озакоњењу извршен је попис објеката на територији Општине Ариље , укупно пописано 20 . 000 објеката и донето око 7 . 500 решења о уклањању незаконито изграђених објеката . Поступак озакоњења објеката је у току . Усвојен је програм мера подршке за спровођење пољопривредне политике и политике руралног развоја Општине Ариље за 2017 . годину . По добијеној сагласности Министарства , ОУ је спроводила управни поступак , доносила решења , након чега су се закључивали уговори о додели субвенција . Рад на подизању свести о професионализацији , тимском раду , ефикасности , законитости у раду се континуирано спроводи . У том циљу запослени су присуствовали одређеном броју семинара и радионица , што је допринело повећању нивоа знања и одређених вештина , а што утиче на квалитетније решавање захтева грађана и привреде . У протеклом периоду , учињено је доста напора да се Општина Ариље приближи грађанима и привреди , да постане отворенија , транспарентнија , да смањи терете , да поједностави процедуре за остваривање њихових права , да их учини видљивим и доступним , да повећа ефикасност у раду и решавању управних предмета , као и да ублажи негативан имиџ који грађани углавном имају о администрацији . У извештајном периоду , а у циљу благовременог и законитог извршавања послова ОУ , као и ради праћења рада организационих јединица и неопходне координације у раду , одржан је већи број колегијума са руководиоцима организационих јединица и запосленима . Из појединачних извештаја руководиоца организационих јединица може се сагледати обимност рада и ажурност ОУ , из чега се може закључити да је ОУ спремна да обезбеди примену Закона о спровођењу управних поступака , на којима се одлучује о правима и обавезама грађана , привредних субјеката на ефикасан , законит и целисходан начин . |
| **Учесници у расправи:** | **Одборници/е: Милан Николић , Бранислава Ћирковић , Ирена Мијаиловић , Владе Исаиловић .**  Начелница ће дати писмен одговор на постављена питања одборника Милана Николића и одборница Ирене Мијаиловић и Браниславе Ћирковић . |
| **Одборник Милан Николић – питање за начелницу ОУ :** | Да ли је организовано и смишљено деловање и сарадња ОУ и Општинског већа у доношењу решења и отпремнине за грађевинског инспектора ? Да ли је још неко из ОУ добио отпремнину , као што је добио грађевински инспектор ? |
| **Одборница Ирена Мијаиловић – питање за начелницу ОУ и издвојено мишљење :** | Исто питање поставља и одборница Ирена Мијаиловић , а односи се на грађевинског инспектора .  Послови саобраћајне сигнализације - да се узме у разматрање , што се тиче позиције од улице Дома здравља и раскрснице према Шевељу , где је некада било огледало , могућност куповине огледала које је неопходно да стоји на оном месту , кошта око 1 . 000 евра . Јер , постоје ситуације када је немогуће прећи некада ту раскрсницу , а не направити прекршај и не повредити пешака . |
| **Одборница Бранислава Ћирковић – питања за начелницу ОУ :** | У складу са Законом о инспекцијском надзору , да ли инспектори добијају за сваку контролу налоге и да ли утврђен неки образац ових извештаја које инспектори дају ?  Код инспекције за заштиту животне средине – шта су то без покретања предмети управног поступка? Било је 15 интервенција без покретања управног поступка . Питање – ако није покретан управни поступак , како је доказан број интервенција ?  Усмени налози – на који начин се контролишу и доказују ?  Саобраћајно – комунални инспектор – како ће се то контролисати ?  Питање и за инспектора – колико је утвђено дивљих депонија , а колико смо их уклонили ? |
| **Одлуке:** | **Скупштина општине Ариље, је са 15 гласова „ЗА“, 0 гласова „ПРОТИВ“ и са 9 „УЗДРЖАНИХ “ одборника, од присутна 24 одборника, усвојила Извештај о раду Општинске управе општине Ариље за 2017. годину .** |

***Председник СО Драгиша Терзић изриче одборнику Милану Николићу упозорење по члану 109 . Пословника .***

***Тачка 8.***

|  |  |
| --- | --- |
| **Назив:** | **Извештај о раду Општинског правобранилаштва општине Ариље за 2017. годину** |
| **Известилац:** | / |
| **Учесници у расправи:** | **Одборници/е:** / |
| **Одлуке:** | **Скупштина општине Ариље, је са 23 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником , од присутна 24 одборника, скинула 8 . тачку са Дневног реда - Извештај о раду Општинског правобранилаштва општине Ариље за 2017. годину .** |

***Тачка 9.***

|  |  |
| --- | --- |
| **Назив:** | **Предлог Одлуке о јавном превозу путника на територији општине Ариље** |
| **Известилац:** | **Ружица Николић Василић , заменик начелника Општинске управе општине Ариље :** Правни основ за доношење ове Одлуке је члан 57 . Закона о превозу путника на друмском саобраћају који прописује да јединице локалне самоуправе уређују и обезбеђују , у складу са Законом , организацију и начин обављања јавног превоза на својој територији , као и обављања такси превоза путника . С друге стране , правни основ доношења ове Одлуке је члан 4 . став 3 . Закона о комуналним делатностима , који прописује да јединица локалне самоуправе уређује и обезбеђује , у складу са Законом , обављање комуналне делатности , а једна од комуналних делатности је градски и приградски превоз путника . Овом Одлуком о јавном превозу путника на територији Општине Ариље уређују се организација , начин и ближи услови за обављање линијског и ванлинијског превоза , начин регистровања и овере реда вожње за приградски превоз . Јавни превоз се обавља возилима који испуњавају услове по прописима о безбедности саобраћаја на путевима и по прописима о стандардима за поједине врсте возила . Јавни превоз може обављати привредно друштво , предузетник и друго правно лице које има регистровану врсту превоза . У Одлуци о јавном превозу путника на територији Општине Ариље дефинисан је локални превоз путника , ванлинијски превоз путника и превоз за сопствене потребе . 1 . Локални превоз путника се врши као приградски на линијама на територији Општине Ариље . Одлука дефинише да превозник који обавља локални превоз путника мора имати регистрован и оверен ред вожње , придржавати се и поштовати ред вожње и обављати јавни локални превоз по општим условима превоза .У Одлуци постоје санкције за непридржавање реда вожње у смислу брисања реда вожње таквог превозника и необављање делатности . 2 . Ванлинијски превоз путника , као друга врста превоза регулисана у овој Одлуци , је превоз путника који се обавља на основу писменог уговора између превозника и корисника услуга , корисника превоза , где се у уговору децидно наводе релација , цена , место укрцавања и место искрцавања путника . Превоз се обавља аутобусима , комби возилима . 3 . Превоз за сопствене потребе може обављати привредно друштво , правно лице , предузетник и грађанин , ималац возила за задовољење својих потреба у обављању своје делатности , односно за превоз својих радника у вези са вршењем послова из својих делатности . Надзор над обављањем ове врсте комуналне делатности врши саобраћајна инспекција и комунална инспекција ОУ , односно врши Републичка инспекција за друмски саобраћај преко Министарства за саобраћај . |
| **Учесници у расправи:** | **Одборници/е:** **Милан Николић .** |
| **Одлуке:** | **Скупштина општине Ариље је , са 18 гласова „ЗА“, 0 гласова „ПРОТИВ“ и без „УЗДРЖАНИХ“ одборника, од присутних 18 одборника, усвојила Предлог Одлуке о јавном превозу путника на територији општине Ариље .** |

***Тачка 10.***

|  |  |
| --- | --- |
| **Назив:** | **Предлог Одлуке о допуни Одлуке о управљању комуналним отпадом на територији општине Ариље** |
| **Известилац:** | **Радосава Бјекић , инспектор за заштиту животне средине :** Одлука је доживела промене у члану 1 . , у члану 20 . и члану 32 а , члану 32 б и члану 32 в је допуњена новим члановима . Суштина измене је на основу Закона о комуналним делатностима члан 2 . тачка 4 . који каже да је управљање комуналним отпадом комунална делатност и члан 2 . тачка 11 . да је одржавање чистоће на површинама јавне намене такође комунална делатност . |
| **Учесници у расправи:** | **Одборници/е:** **Бранислава Ћирковић .** |
| **Одлуке:** | **Скупштина општине Ариље, је са 18 гласова „ЗА“, 0 гласова „ПРОТИВ“ и са 8 „УЗДРЖАНИХ“ одборника, од присутно 26 одборника, усвојила Предлог Одлуке о допуни Одлуке о управљању комуналним отпадом на територији општине Ариље .** |

***Тачка 11.***

|  |  |
| --- | --- |
| **Назив:** | **Предлог Одлуке о одржавању јавних зелених површина** |
| **Известилац:** | **Вукић Миливојевић , начелник Одељења за инвестиције , јавне набавке и развојне пројекте :** Дефинисано је неколико области – прво шта су зелене површине на подручју града , друго радње које се предузимају за формирање и одржавање зелених површина , коме и како се могу поверити ови послови . Орган који припрема Годишњи програм , који дефинише обухват одржавања зелених површина са неопходним техничким нормативима , усвајање овог Програма поверено је Општинском већу . Висина средстава потребних за реализацију Програма утврђује се буџетом Општине . Физичка и правна лица такође могу испред својих објеката одржавати и уређивати јавне зелене површине , али уз искључиво претходну сагласност органа ОУ . Дефинисане су и забрањене радње . Надзор над применом ове Одлуке врши комунална инспекција . Имамо казнене одредбе . |
| **Учесници у расправи:** | **Одборници/е**: **Бранислава Ћирковић , Милан Николић , Ивана Бркић , Ирена Мијаиловић .**  **Одборница Ирена Мијаиловић – у записник :** да ми се одговори или писмено како – год , које су све јавне површине у нашем граду , а друго што се тиче члана 12 . шта је дужан извршилац услуга , а врло значајна количина новца је дата вршиоцу услуга , па је питање какве су санкције по питању њега . Ако не можете Вуле да одговорите , молим да се одговор достави свим одборницима за идућу седницу . Какве санкције он конкретно сноси , за своју одговорност , односно неодговорност .  Вукић Миливојевић је одговорио на постављена питања . О овогодишњем уговору биће достављен писмен одговор . |
| **Одлуке:** | **Скупштина општине Ариље, је са 18 гласова „ЗА“, 0 гласова „ПРОТИВ“ и 9 „УЗДРЖАНИХ“ одборника, од присутних 27 одборника, усвојила Предлог Одлуке о одржавању јавних зелених површина .** |

***Тачка 12.***

|  |  |
| --- | --- |
| **Назив:** | **Предлог Одлуке о измени и допуни Одлуке о постављању привремених монтажних објеката и других покретних објеката на јавним површинама** |
| **Известилац:** | **Вукић Миливојевић , начелник Одељења за инвестиције , јавне набавке и развојне пројекте :** Постојећом Одлуком је дефинисано да се привремени објекти могу постављати само на јавним површинама , дакле на оним површинама које су Општинске . Предлогом ове Измене дефинисано је да се постављање може радити и на осталим површинама и за правна и за физичка лица . Под 2 услова : први услов је да су решени имовински односи и други услов јесте да делатност која ће се обављати у тим привременим монтажним објектима је у складу са урбанистичким плановима , односно оно што је дозвољено , било да су у питању пословни или стамбени објекти . |
| **Учесници у расправи:** | **Расправе није било .** |
| **Одлуке:** | **Скупштина општине Ариље, је са 18 гласова „ЗА“, 0 гласова „ПРОТИВ“ и 9 „УЗДРЖАНИХ“ одборника, од присутних 27 одборника, усвојила Предлог Одлуке о измени и допуни Одлуке о постављању привремених монтажних објеката и других покретних објеката на јавним површинама .** |

***Тачка 13.***

|  |  |
| --- | --- |
| **Назив:** | **Предлог Одлуке о општем уређењу насеља** |
| **Известилац:** | **Ружица Николић Василић , заменик начелника Општинске управе општине Ариље :** Правни основ за доношење Одлуке о општем уређењу насеља је члан 4 . Закона о комуналним делатностима који прописује да јединица локалне самоуправе уређује , у складу са Законом , обављање комуналних делатности . Једна од комуналних делатности је и уређење насеља . Иницијатива за доношење ове Одлуке проистекла је са Комисије за координацију инспекцијског надзора над пословима изворне и поверене надлежности у нашој Општини и Комисија је имала свој састанак на којем је анализирала рад инспекцијских служби , постојећу нормативу , односно постојеће одлуке које регулишу обављање комуналних и сличних делатности и дошло се до једног закључка , приликом разматрања , да су водовод и канализација предмет једне посебне Одлуке . Одношење смећа је предмет Одлуке о управљању комуналним отпадом . Одржавање јавних зелених површина је предмет посебне Одлуке , као и одржавање јавних површина је предмет Одлуке о управљању комуналним отпадом . У доношењу овог предлога Одлуке задржали смо се на фасадама , на спољном уређењу зграда , на уклањању зграда и других објеката и на депоновању грађевинског материјала и других објеката и уређаја који су у функцији извођења грађевинских радова . 1 . Први сегмент – Одлуком је дефинисана фасада , а у уводном делу одмах затим предвиђено је формирање Комисије за опште уређење насеља , а у циљу уједначених урбаних инфраструктурних , техничких , естетских и других решења у складу са овом Одлуком , да и се радило на једнобразан начин и да не би имали различито шаренолико понашање наших грађана када се тиче у овој области . Зграда је дефинисана као објекат намењен за становање , обављање делатности , за смештај робе , опреме или за услужне делатности . Спољни изглед зграде у смислу Одлуке - и фасаде , сви елементи фасаде , кров , димњак , други елементи крова , олук , олучне цеви , тераса , балкон , лође , прозор , врата , излог и други отвори на згради , надстрешнице и други спољни елементи зграде . Сви ови спољни елементи зграде морају бити у уредном стању , што значи да не смеју бити оштећени , запрљани , исписани , прелепљени плакатима и на други начин да нарушавају један општи изглед насеља . О томе брине се власник , односно корисник . Помоћни економски објекти морају бити уредни и одржавати се у спољном изгледу уредно и чисто . Комунална инспекција , на основу Одлуке , има овлашћења да наложи лицима која су одговорна за одржавање чистоће и исправности спољних делова зграде , као и органима који управљају зградом , да недостатке који се односе на спољни изглед зграде отклоне у одређеном року . Уколико не поступе по том налогу , то исто ће учинити Општина о трошку власника , односно корисника таквог објекта . 2 . Други сегмент Одлуке је уклањање зграда и других објеката , а мисли се на зграде које услед своје дотрајалости , старости постојања , представљају опасност по безбедност грађана , њихово здравље , саобраћај или опасност која се односи на друге објекте , а такви објекти се не могу по правилима прописа о изградњи објеката отклонити , онда је такве зграде потребно уклонити . Уклањање таквих зграда врши власник , односно корисник и уколико то лице не поступи по налогу инспектора , то ће урадити Општина о трошку власника , односно корисника . 3 . Трећи сегмент Одлуке односи се на депоновање материјала и других објеката и уређаја , који су у функцији извођења грађевинских радова , а уколико се они стављају на јавним површинама , потребно је предвидети , регулисати понашање таквих инвеститора , у смислу да буду постављени застори , ограде , да буду прописано ограђени и да се обезбеди сигурност грађана у сваком тренутку . Подносилац захтева за депоновање грађевинског материјала подноси захтев за добијање одобрења за депоновање материјала , уз који прилаже грађевинску дозволу извођења радова и План градилишта . Надлежност за спровођење ове Одлуке је на комуналној инспекцији Општине Ариље . Ово је први предлог Одлуке у овој области . |
| **Учесници у расправи:** | **Одборници/е: Ирена Мијаиловић , Владе Исаиловић , Милан Николић , Радан Арсовић .**  Ружица Николић Василић је одговорила на постављена питања . |
| **Одлуке:** | **Скупштина општине Ариље, је са 21 гласова „ЗА“, 0 гласова „ПРОТИВ“ и са 7 „УЗДРЖАНИХ“ одборника, од присутних 28 одборника, усвојила Предлог Одлуке о општем уређењу насеља .** |

***Председник СО Драгиша Терзић изриче друго упозорење одборнику Милану Николићу по члану 110 Пословника .***

***Тачка 14.***

|  |  |
| --- | --- |
| **Назив:** | **Предлог Одлуке о измени и допуни Одлуке о сахрањивању и гробљима на подручју општине Ариље** |
| **Известилац:** | **Радосава Бјекић , инспектор за заштиту животне средине :** Правни основ за доношење Одлуке је Закон о комуналним делатностима тачка 2 . став 3 . тачка 6 . и 6 а . Ова Одлука је предлог измене Одлуке о сахрањивању и гробљима у том смислу да се додаје још један део , делатност у члану 1 , погребна делатност , где се у члану 1 . мења назив Одлуке као Одлука о сахрањивању и гробљима и погребној делатности . Правни основ , осим овог Закона , је и Уредба о начину и условима за почињање и обављање комуналних делатности , која је ступила на снагу у мају 2018 . године , а у фебруару 2018 . године је донета . На основу Закона и Уредбе , у овом предлогу Одлуке , је дефинисано шта су погребне делатности , а онда предвиђено ко све може да се бави пословима погребних услуга , а то је нарочито предвиђено у Уредби , где су правна и физичка лица у обавези да испуне добре услове у односу на раније , да би се бавили тим пословима , а све у односу на број становника које опслужују и на своју техничку опремљеност . Строго је дефинисано са чим морају да буду опремљена таква правна лица која се баве погребним услугама . Морају да пошаљу захтев Министарству за обављање своје делатности . Измена је у самом називу Одлуке , допуњује се са погребним делатностима , измена је у члану 2 . , члану 3 . , односно члан 33 . се мења , дефинишу се погребне услуге у односу на Уредбу и додају се чланови 33 а , б , в и г , где се детаљније регулишу погребне делатности и шта све у склопу тих погребних услуга се може радити и шта треба да се ради . |
| **Учесници у расправи:** | **Одборници/е: Милан Николић , Бранислава Ћирковић , Ивана Бркић , Љиљана Стамболић , Ирена Мијаиловић , Радан Арсовић .** |
| **Одлуке:** | **Скупштина општине Ариље, је са 15 гласова „ЗА“, 0 гласова „ПРОТИВ“ и са 6 „УЗДРЖАНИХ“ одборника, од присутног 21 одборника, усвојила Предлог Одлуке о измени и допуни Одлуке о сахрањивању и гробљима на подручју општине Ариље .** |

***Тачка 15.***

|  |  |
| --- | --- |
| **Назив:** | **Предлог Одлуке о димничарским услугама** |
| **Известилац:** | **Радосава Бјекић , инспектор за заштиту животне средине :** Овакву Одлуку нисмо до сада имали , а оне које смо имали су се допуњавале и вршиле измене сходно Закону и другим актима . Ова Одлука је до сада била карактеристична за велике градове , а у малим општинама то се радило у приватном аранжману . Закон о комуналним делатностима , који се изменио 2016 . године , предвиђа у члану 2 . тачка 13 да су димничарске услуге комунална делатност . Комунални републички инспектор је констатовао да ми немамо ову Одлуку , препоручио је и наложио да се она донесе . Ову Одлуку је тешко ускладити у односу на величину града , односно општине . Димничарске услуге не треба мешати са мерењем емисија штетних гасова које се односе на екологију . Предвиђено је ко може да се бави димничарским услугама , а то могу бити и правна лица и физичка лица и лица која задовољавају критеријуме из члана 15 . , 16 . , 17 . и 18 . Уредбе о начину и условима за почињање и обављање комуналне делатности , а Уредба предвиђа који су то критеријуми . То је строжије регулисано , мисли се на њихову техничку опремљеност и на стручну опремљеност . Предвиђено је колико често се врши услуга и на који начин се регулишу обавезе између пружаоца услуга и корисника услуга у смислу плаћања . Морају се обезбедити заштита и безбедност на раду и да се поступа у складу са прописима о заштити животне средине . Права и обавезе су регулисане члановима 17 . , 18 . , 19 . и 20 . Надзор је комуналне инспекције , али и грађевинске , у смислу извођења димоводних објеката у грађевинама . Постоје и казнене одредбе . |
| **Учесници у расправи:** | **Одборници/е: Владе Исаиловић , Радан Арсовић , Љиљана Стамболић .**  Радосава Бјекић је одговорила на постављена питања . |
| **Одлуке:** | **Скупштина општине Ариље, је са 20 гласова „ЗА“, 1 гласова „ПРОТИВ“ и са 5 „УЗДРЖАНИХ“ одборника, од присутних 26 одборника, усвојила Предлог Одлуке о димничарским услугама .** |

***Тачка 16.***

|  |  |
| --- | --- |
| **Назив:** | **Предлог Одлуке о приступању изради плана детаљне регулације за приобаље Рзава, општина Ариље** |
| **Известилац:** | **Марија Цветић , начелник Одељења за урбанизам , изградњу и инспекцијске послове :** Приобаље Рзава се односи на наше градске плаже . Правни основ је у Закону о планирању и изградњи . Надлежност је ОУ , плански основ је Просторни план , који је ту зону још 2011 . године издвојио као зону где је потребна урбанистичка разрада . Катастарске парцеле су пописане на основу тог графичког прилога и то је оквирна граница која ће тек верификацијом Нацрта бити коначна . Стратешка процена утицаја - на основу мишљења надлежног органа за животну средину донета је Одлука да се приступа стратешкој процени утицаја када се ради о пределу од изузетног значаја и лепоте за овај град . Одлука је донета након иницијативе од 17 потписаних приступника иницијативе , то пише у образложењу . Даља процедура је стандардна процедура око ПДР , уколико се ова Одлука донесе . |
| **Учесници у расправи:** | **Одборници/е:** **Владе Исаиловић , Милан Николић .**  Марија Цветић је одговорила на постављена питања . |
| **Одлуке:** | **Скупштина општине Ариље, је са 23 гласова „ЗА“, 0 гласова „ПРОТИВ“ и са 4 „УЗДРЖАНА“ одборника, од присутних 27 одборника, усвојила Предлог Одлуке о приступању изради плана детаљне регулације за приобаље Рзава, општина Ариље .** |

***Тачке 17. и 18.***

|  |  |
| --- | --- |
| **Назив:** | **Предлог Одлуке о изради плана детаљне регулације за МХЕ Миросаљци**  **Предлог Одлуке о приступању изради плана детаљне регулације за МХЕ „Селиште“ на реци Моравици, општина Ариље** |
| **Известилац:** | **,, Energy line D & M „ д . o . o . Београд :** Предлог Одлуке за израду ПДР за минихидроелектрану Миросаљци - и то је наш први корак у реализацији овог пројекта . Правни основ за израду овог Плана је Закон о планирању и изградњи , а плански основ представља Просторни план Општине Ариље . Према Просторном плану Општине Ариље за ову нашу предметну локацију предвиђена је израда ПДР , а сама локација налази се у селу Миросаљци и предвиђена је изградња преливне бетонске бране узводно , са десне стране је планирана машинска кућа и биће на месту у близини локалног пута , тако да ће имати непосредан приступ . Што се тиче добијања услова , обратићемо се Републици , поштоваћемо све Законе и услове које будемо добили .  **,, Credo invest „ д . o . o . Београд :** Друга хидроцентрала се налази на реци Моравици , налази се изнад моста у Вировом пољу , код старе стругаре је одприлике локација . Исто је предвиђен ПДР као и код предходне тачке . У питању је инвеститор ,, Credo invest „ , који је већ 6 година присутан у Србији , јако озбиљна фирма . У Равнима завршавамо изградњу прве хидроцентрале у Србији . Озбиљна инвестиција је у питању . Све оно што Закон буде прописао , упознати смо са процедурама , ово је први улазни корак шта даље нам је чинити , како ће нам надлежна институција прописати даљу разраду ПДР . |
| **Учесници у расправи:** | **Одборници/е: Мићун Василијевић , Владан Црнковић , Драган Дринчић , Милан Николић , Бранислава Ћирковић , Ирена Мијаиловић , Владан Станковић , Љиљана Стамболић , Радан Арсовић , Видоје Милутиновић , председник СО Драгиша Терзић , заменик председника Општине Бранко Вукајловић .**  Марија Цветић и ,, Credo invest „ д . o . o . Београд су одговорили на постављена питања .  ,, Energy line D & M „ д . o . o . Београд је образложио тачку која се односи на МХЕ Миросаљци .  **Одборник Звонко Петровић** – по Пословнику члан 101 : када утврди да нема више пријављених за учешће у расправи по појединој тачки Дневног реда , председник СО закључује расправу . Прекршен је овај члан , јер после закључене расправе , нема расправе , а овде их је било . Нема гласања . |
| **ОБАВЕШТЕЊЕ – секретар СО Миљана Вукотић :** | Тачка 17 . Одлука о изради плана детаљне регулације за МХЕ Миросаљци и тачка 18 . Предлог Одлуке о приступању изради плана детаљне регулације за МХЕ „Селиште“ на реци Моравици, општина Ариље - у оба случаја резултати гласања су били 17 за , 10 против и 1 уздржан . По Пословнику апсолутном већином се доносе урбанистички планови , а овде се не ради о њима , дакле ове две Одлуке су усвојене , јер по Пословнику СО члан 106 . – СО већином гласова од укупног броја одборника доноси Статут , буџет , Програм развоја Општине и појединих делатности , Просторни план , доноси урбанистичке планове . Апсолутна већина ће бити потребна оног тренутка када на ову СО буде стигао после јавних увида , Комисије за планове , урбанистичке , Предлог Одлуке о усвајању урбанистичког плана . У складу са Пословником ове две Одлуке су усвојене по овим резултатима гласања .  Председник СО Драгиша Терзић се извинио СО и људима који су били присутни као известиоци поменутих тачака и потврдио да су ове две тачке усвојене . |
| **Одлуке:** | **Скупштина општине Ариље, је са 17 гласова „ЗА“, 10 гласова „ПРОТИВ“ и са 1 „УЗДРЖАНИМ“ одборником, од присутних 28 одборника, усвојила Предлог Одлуке о изради плана детаљне регулације за МХЕ Миросаљци.** |
|  | **Скупштина општине Ариље, је са 17 гласова „ЗА“, 10 гласова „ПРОТИВ“ и са 1 „УЗДРЖАНИМ“ одборником, од присутних 28 одборника, усвојила**  **Предлог Одлуке о приступању изради плана детаљне регулације за МХЕ „Селиште“ на реци Моравици, општина Ариље .** |

***Тачка 19.***

|  |  |
| --- | --- |
| **Назив:** | **Одлука о проглашењу Одлуке о увођењу самодоприноса на подручју Месне заједнице Латвица** |
| **Известилац:** | **Миљана Вукотић , секретар Скупштине општине :** Скупштина је на предходној седници усвојила предлог Одлуке о увођењу самодоприноса на подручју МЗ Латвица и на подручју МЗ Вирово и за обе МЗ Одлуке о начину изјашњавања грађана по предлогу Одлуке о увођењу самодоприноса . Извештај за МЗ Вирово ћемо доставити на следећој седници . Није усвојен предлог Одлуке . МЗ Латвица – извештај Комисије сте добили , о проглашењу Одлуке о увођењу самодоприноса на подручју МЗ Латвица . На њој се налазе резултати изјашњавања на референдуму . Сходно Закону о референдуму смо формирали списак поред бирача , односно грађана који су пунолетни и који имају пребивалиште на МЗ , формиран је и списак власника непокретности на ове две МЗ , који је ажуриран и ти грађани су улазили у укупан број гласача на овом референдуму. МЗ Латвица има 260 бирача по бирачком списку , тај број се увећао за 156 , имајући у виду грађане који поседују пољопривредно земљиште на подручју МЗ Латвица . У складу са Законом , они имају право да се изјашњавају , с обзиром да се ради о обавези која се на њих односи , с обзиром да Одлука која је усвојена на референдуму постаје обавезна за све који по Закону имају обавезу да плаћају самодопринос : запослене , предузетнике , власнике пољопривредног земљишта који имају обавезу плаћања пореза по основу катастарског прихода . |
| **Учесници у расправи:** | **Одборници/е:** **Милан Николић , Звонко Петровић , Владан Црнковић .**  Миљана Вукотић је одговорила на постављено питање . |
| **Одлуке:** | **Скупштина општине Ариље, је са 18 гласова „ЗА“, 1 гласова „ПРОТИВ“ и са 5 „УЗДРЖАНИХ“ одборника, од присутних 24 одборника, усвојила Одлуку о проглашењу Одлуке о увођењу самодоприноса на подручју Месне заједнице Латвица .** |

***Тачка 20.***

|  |  |
| --- | --- |
| **Назив:** | **Предлог Годишњег програма заштите, уређења и коришћења пољопривредног земљишта у државној својини, на територији општине Ариље за 2018. годину** |
| **Известилац:** | **Светлана Марковић , председник Комисије за израду Годишњег програма заштите , уређења и коришћења пољопривредног земљишта у државној својини за територију општине Ариље :** Комисија за израду Годишњег програма заштите , уређења и коришћења пољопривредног земљишта образована је 29 . 12 . 2017 . године . Пре израде Годишњег програма узети су званични подаци од катастра и извршен је јавни позив за издавање земљишта по праву пречег закупа и коришћењу државног пољопривредног земљишта без надокнаде . Заинтересованих кандидата по тим основама није било . У апликацији намењеној за то , а која се налази на серверу Министарства пољопривреде , шумарства и водопривреде урађен је предлог Годишњег програма који је добио позитивно мишљење Комисије за мишљење коју је образовао председник Општине уз сагласност надлежног Министарства . Предлог је 23 . 05 . 2018 . године достављен Министарству где је утврђено да су испуљени услови прописани Законом о пољопривредном земљишту и од стране Министарства 24 . 05 . 2018 . године дата је сагласност на Годишњи програм . Територија Општине Ариље подељена је на 22 катастарске општине . Комисија је утврдила да укупна површина пољопривредног земљишта у државној својини износи 782 ha , 68 ари , 24 м2 . Обиласком терена и утврђивањем фактичког стања парцела које се у много случајева разликује од правог стања , што је категоризација земљишта одавно урађена . За давање у закуп и коришћење планирано је 104 ha , 39 ари , 80 м2 , које је извршено кроз 90 груписаних јавних надметања или оглашавања по потесима . Остале парцеле нису погодне за пољопривреду . Планирани приход од закупа државног пољопривредног земљишта на територији Општине Ариље износи 3 . 301 . 005 , 42 динара . Планирани су и радови на заштити , уређењу и коришћењу пољопривредног земљишта , као што је одводњавање парцела у случају указане потребе , план је за 2 хектара , обележавање парцела , план је до 15 хектара , а односи се највише на Груду и Ступчевиће поље и за уређење атарских путева планирано до 25 хектара земљишта . |
| **Учесници у расправи:** | **Одборници/е**: **Звонко Петровић , Милан Николић , Владан Станковић , Ирена Мијаиловић , Владан Црнковић , заменик председника Општине Бранко Вукајловић .**  Светлана Марковић је одговорила на постављена питања . |
| **Одлуке:** | **Скупштина општине Ариље, је са 19 гласова „ЗА“, 0 гласова „ПРОТИВ“ и 1 „УЗДРЖАНИМ “ одборником, од присутних 20 одборника, усвојила Предлог Годишњег програма заштите, уређења и коришћења пољопривредног земљишта у државној својини, на територији општине Ариље за 2018. годину .** |

***Тачке 21. и 22.***

|  |  |
| --- | --- |
| **Назив:** | **Извештај о раду са финансијским извештајем Туристичке организације регије Западна Србија за 2017. годину**  **Програм рада са финансијским планом Туристичке организације регије Западна Србија за 2018. годину** |
| **Известилац:** | **Мирослав Рађен , директор Туристичке организације регије Западна Србија :** Извештај о раду – најзначајнији сегменти су два Пројекта која смо радили уз подршку Министарства . Први Пројекат је изградња нових и доградња постојећих видиковаца , где смо у вашој Општини на Градини изградили једно одмориште , односно видиковац . Други Пројекат који смо радили је промотивна кампања Туристичке регије Западна Србија , која је јако медијски била пропраћена од кампање на друштвеним мрежама до туристичке конференције коју смо покренули и кампање на факултетима која је окренута младима и приступили смо изради Програма развоја туризма Туристичке регије Западна Србија и то је у складу са препорукама Министарства . 18 туристичких подручја је дефинисано као приоритетно , говорим о нашој регији .  Финансијски извештај – је у складу са буџетом којим смо располагали . А што се тиче Програма рада – ове године нам је поново одобрен Пројекат од стране Министарства о унапређењу туристичке инфраструктуре , за активни одмор у регији Западна Србија , вредност тог Пројекта је 10 милиона динара . Колеге из Ариља су предложиле уређење мостова , односно изградњу мостова као олакшање приступа Воденој пећини и биће изграђени мостови како би се омогућио прилаз том туристичком локалитету . Следеће недеље ћемо расписати јавну набавку , тако да ће та инвестиција бити реализована , а у току године . Програм рада – и други Пројекат који реализујемо уз подршку Министарства је промоција Туристичке регије Западна Србија , сличан Пројекат као и прошле године . |
| **Учесници у расправи:** | **Одборници/е: Ивана Бркић , Владе Исаиловић .**  Мирослав Рађен је одговорио на постављена питања . |
| **Одлуке:** | **Скупштина општине Ариље, је са 20 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником, од присутног 21 одборника, усвојила Извештај о раду са финансијским извештајем Туристичке организације регије Западна Србија за 2017. годину .** |
|  | **Скупштина општине Ариље, је са 19 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником, од присутних 20 одборника, усвојила Програм рада са финансијским планом Туристичке организације регије Западна Србија за 2018. годину .** |

***Тачка 23.***

|  |  |
| --- | --- |
| **Назив:** | **Извештај о раду са финансијским извештајем Народне библиотеке Ариље за 2017. годину** |
| **Известилац:** | **Јелисавета Лазић , директор Народне библиотеке Ариље у 2017 . години :** Током 2017 . године Народна библиотека Ариље је реализовала својеактивности у складу са Програмом рада који је осмишљен у оквиру делатности установе , а према Закону о библиотечко – информационој делатности и Закона о култури , као и потреба оснивача ове установе што је било регулисано чланом 10 . Статута Народне библиотеке Ариље . Установа је спроводила свој рад у складу са делатностима за које је регистрована по члану наведеног Статута . Народна библиотека Ариље је свој рад реализовала кроз 4 радне јединице : Библиотека која реализује библиотечки програм ; Градска галерија која се бавила ликовним програмом ; Соколски дом у којем су се одвијали филмски , позоришни , музички програми , трибине , предавања и слични програми и општи послови и управа у посебној згради , а подржавали смо и аматерске активности које су спроводили Културно уметничко друштво Ариље и Градски хор Свети Ахилије . Услови за извршавање послова нису адекватни и за рад запослених и за извођење програма . Та четири објекта у којима смо радили су доста стари објекти . Једна од најстаријих објеката је Градска галерија , у коју је у последње време и највише уложено и даље га треба одржавати . Што се тиче биоскопа , нажалост нисмо успели да га средимо . Соколски дом је један од значајнијих објеката нашег града .Зграда библиотеке у центру града - има недовољан простор за смештај књига , за 49 . 000 књига . Зграда је адаптирана и сређена пре неких 18 година када је премештена , али текуће одржавање је неопходно . Имамо проблема са прокишњавањем , а то је велики проблем за књиге . За надстрешницу сам се обратила председнику Општине , затим Одељењу за урбанизам , па Одељењу за инвестиције , писмено , потребно је још доста тога , да се тај објекат среди . Постојала је иницијатива , да се прошире капацитети , то је неопходно . Током 2017 . године приновили смо 1256 монографских публикација , 298 из откупа Министарства културе , 762 куповином и 196 поклоном и у те сврхе је потрошено 267 . 000 динара са буџета и 14 . 500 динара са сопствених средстава . Дуги низ година Народна библиотека набавља и периодику , новине и часописе који се врло радо читају , од којих су најчитаније Вечерње новости , Политика , Политикин забавник , Ужичке вести , Панчевачко читалиште . У току прошле године чланова је било 889 , недовољно , али ипак бележимо благи пораст . Постоје и бесплатна учлањења , када су значајни датуми : Међународни дан књиге , Дан словенске писмености , онда у току Дечје недеље . Бесплатна учлањења постоје и за одређене категорије грађана , пре свега малу децу , предшколце и први разред Основне школе . У другој половини 2017 . године – наша установа је остварила успешну сарадњу са Националном службом за запошљавање , када смо извели један Пројекат дигитализације одређеног дела Завичајног Фонда Библиотеке , што је врло значајно . То би требало барем да се нађе на званичном сајту правног наследника нове установе . Установа је одржала 34 различита програма и 54 редовне филмске пројекције , 6 ванредних , што је негде око 94 различите програмске активности . Ту спадају и традиционалне манифестације , организовање Општинске смотре рецитатора , Дечији драмски фестивал , који је прошле године једанаести по реду био , Ликовна колонија , Смотра аматера ликовних радова Златиборског округа .Једина која није изведена су Мајски дани културе . Обележили смо Међународни дан матерњег језика 21 . фебруар , обележавање 195 година од рођења књижевника Иве Андрића , па затим 800 година крунисања Стефана Првовенчаног , имали смо и семинар говорништва . Затим , 7 књижевних вечери , 6 позоришних представа , 7 изложби , 1 концерт , видео – презентације , различите дечје радионице , организовање Дечје недеље која је један склоп различитих програма за децу . Посветили смо доста пажње на проблеме са дрогом , а ту су нам помогла деца из Техничке школе из Ужица , пројекцијом једног филма ,, Трип „ , па смо имали трибину . За све те програме у току 2017 . године Народна библиотека је потрошила 12 . 865 . 275 динара буџетских средстава и 475 . 215 динара сопствених прихода , што је подељено за плате и доприносе запослених 7 . 797 . 000 динара , за социјална давања 41 . 200 динара , једна јубиларна награда од 141 . 000 динара , стални трошкови 1 . 140 . 000 динара , трошкови путовања , услуге по уговору , материјал . . . За два месеца на почетку 2018 . године – одржане су две дечје представе , представа ,,Немањићи , подела царства „ , обележавање Дана матерњег језика , посвећено време јубилеју рођења Иве Андрића , изложба ,, Чудесни Андрић „ и ,,Андрић Београд прича „ , представљање једне књиге и једну позоришну представу , десетину филмова и то је од јануара до марта ове године , а финансијски извештај ћете добити идуће године . |
| **Учесници у расправи:** | **Одборници/е: Ирена Мијаиловић , Ивана Бркић , Звонко Петровић , заменик председника Општине Бранко Вукајловић .**  Јелисавета Лазић је одговорила на постављено питање које се односило на конак сердара Мићића . |
| **Одлуке:** | **Скупштина општине Ариље, је са 25 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником, од присутних 26 одборника, усвојила Извештај о раду са финансијским извештајем Народне библиотеке Ариље за 2017. годину .** |

***Тачка 24 .***

|  |  |
| --- | --- |
| **Назив :** | **Извештај о раду са финансијским извештајем Туристичке организације општине Ариље за 2017. годину** |
| **Известилац :** | **Марија Алексић , в . д . директора Библиотеке Ариље ,, Установе за библиотечко – информациону делатност и културни туризам „ :** Извештај о раду ТООА за 2017 . годину на који је Привремени Управни одбор Библиотеке Ариље дао сагласност на својој 5 . седници .ТООА је спровела две програмске активности , управљање развојем туризма и промоција туристичке понуде и кроз пројекат Дани малине и текстила . У оквиру прве програмске активности спроведене су активности које имају за циљ ефикаснију валоризацију туристичких вредности . Извршена је категоризација приватног смештаја по важећем Правилнику и праћен је туристички промет преко броја ноћења у смештају и броју посетилаца Туристичког инфо центра . Спроведена је јавна набавка за штампу промо – материјала . У оквиру друге програмске активности организовано је пливање за Богојављенски крст , Ликовна колонија и учешће на Сајму туризма у Београду . Посредно ТООА преко ТО регије Западна Србија учествовала је на сајмовима туризма у Нишу , Крагујевцу , Будви , Новом Саду и промоцији регије у Трсту слањем промо – материјала . Током јула 2017 . године одржана је манифестација Дани малине и текстила . Број закупљених штандова био је 50 , док је процењен број посетилаца био између 500 и 1 000 . Укупан буџет ТООА био је планиран у износу од 6 . 290 . 000 динара , од тога 5 . 529 . 000 динара буџетских средстава , 761 . 200 динара сопствених прихода . Остварен буџет ТООА за 2017 . годину износи 5 . 293 . 000 динара , од тога буџетских средстава 4 . 657 . 000 динара , 636 . 000 динара сопствених прихода . |
| **Учесници у расправи :** | **Расправе није било .** |
| **Одлуке :** | **Скупштина општине Ариље, је са 24 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником, од присутних 25 одборника, усвојила Извештај о раду са финансијским извештајем Туристичке организације општине Ариље за 2017. годину .** |

***Тачка 25 .***

|  |  |
| --- | --- |
| **Назив :** | **Програм рада са финансијским планом Библиотеке Ариље , , Установе за библиотечко-информациону делатност и културни туризам „ за 2018. годину** |
| **Известилац :** | **Марија Алексић , в . д . директора Библиотеке Ариље ,, Установе за библиотечко – информациону делатност и културни туризам „ :** Програм рада са Финансијским планом Библиотеке Ариље за 2018 . годину , од марта до децембра . Библиотека Ариље је основана решењем Привредног суда број Ф 17 /2018 и почела је са радом 3 . марта 2018 . године . Када је простор у питању , ситуација је идентична као што је била прошле године . У оквиру објекта Соколског дома налази се Туристички инфо центар са сувенирницом који је у опште добром стању и који се редовно одржава . Што се тиче кадра - Библиотека има 11 запослених на неодређено време и 1 лице запослено на одређено време , 1 лице на уговору о привременим и повременим пословима , док се са уредником галеријског програма , кореографом КУД – а , диригентом Градског хора Свети Ахилије и администратором који одржава рачунаре сачињавају уговори на месечном нивоу за месец када су ангажовани . Установа настоји да сарадњу са институцијама , организацијама и удружењима подигне на виши ниво , а све у циљу што ефикасније валоризације културних и туристичких вредности , природних , културно – историјских , створених туристичких вредности и садржаја . Када су у питању пројекти установе и установа партнера , истичемо да је у мају 2018 . године потписан уговор са Министарством трговине , туризма и телекомуникација за спровођење активности на пројекту ,, Промоција варошице на темељима културе и духовности „ са којим је установа аплицирала код поменутог Министарства . Пројектом је обезбеђено 50 % учешћа за медијску и промоцију туризма и културе Општине Ариље у електронском облику , односно израду новог сајта установе на старој адреси ТО visitarilje.com . У оквиру пројекта унапређења туристичке инфраструктуре за активни одмор у регији Западна Србија , Библиотека је добила средства за уређења локалитета Водена пећина , односно за постављање 4 моста у кањону реке Пањице , како би се обезбедио лакши приступ туриста овом локалитету , јер су поплаве предходне мостове однеле . Средства која смо добили од Туристичке регије Западна Србија су око 850 . 000 динара , с тим што је наше учешће 200 . 000 динара и оно се огледа у изградњи петог моста који је неопходан и у редовном одржавању локалитета који је тренутно поприлично запуштен . У току су активности на пројекту ,,Превентивна конзервација Градина – Радаљево – Трешњевица „ за које , средства од Министарства културе и информисања је добио Завод за заштиту споменика и културе Краљево . Укупна вредност пројекта је 6 . 500 . 000 динара . Средства која су добијена прошле године износе 3 . 000 . 000 динара , док су Општине Ариље и Ивањица учествовале са 1 . 000 . 000 динара , што значи да нам недостаје још 1 . 500 . 000 динара , па ћемо покушати током 2018 . године да аплицирамо на још један отворен конкурс код Министарства туризма , како бисмо могли да комплетирамо радове на овом археолошком налазишту . На истом локалитету последњих година врше се археолошка истраживања која се настављају и ове године . Финансијер је исто Министарство културе и информисања , а реализатор радова Историјски институт Београд . Протекле две године , Историјски институт је ова археолошка истраживања радио у сарадњи са Општинама Ариље и Ивањица , а ове године ће партнер на пројекту бити Библиотека Ариље и ту су добијена средства између 700 . 000 и 750 . 000 динара . У оквиру пројекта који реализује програм развоја приватног сектора у сарадњи са ,, Путевима Србије „ , планира се замена туристичке сигнализације на државним путевима првог и другог реда у Општини Ариље . Организационе јединице Библиотеке су : библиотека , биоскоп , Градска галерија и Туристички инфо центар и обављају се општи послови . Библиотека је и даље члан мреже система са 3 међународне мреже библиотекара у Србији и окружењу . Планира се даље усавршавање кадра и похађање семинара и обука . Привремени Управни одбор током априла донео је Одлуку о чланарини у Библиотеци Ариље . Ту ништа није промењено . Биоскоп – традиција приказивања филмова без паузе , као и приказивање 3 D филмова . Једна потешкоћа која се појавила 1 . маја је дупло поскупљење филмова у односу на ранији период . Градска галерија – планирамо организовање изложби и стављање акцента на млађе суграђане , у виду организовања изложби дечјих радова . Концепт Туристичког инфо центра – израда и промоција туристичких производа Општине Ариље кроз природне , културно – историјске и сличне вредности и садржаја . Планирани инструменти унапређења промоције туризма су израда информативно – пропагандна делатност , учешћа на сајмовима туризма у Србији и у иностранству , медијска кампања на основу потребе информисања шире јавности о туристичкој понуди , у складу са досадашњом праксом . Циљ кампање – повећање туристичког промета кроз информисање о туристичкој понуди и релевантним догађајима у Општини Ариље. Продаја сувенира у Туристичком инфо центру почела је 2013 . године . Асортиман сувенира обухвата традиционалне , савремене и прехрамбене сувенире . Током 2018 . године планира се допуна асортимана и један од циљева активности је обезбеђивање сувенира карактеристичних за Општину Ариље . Категоризација приватног смештаја планира се као наставак активности из предходних година , издавалац смештаја сам попуњава обрасце за категоризацију . Туристички инфо центар контролише веродостојност података , док ОУ издаје решења о категоризацији . Циљ је повећање броја и унапређење квалитета категорисаних објеката за смештај , исхрану , у домаћој радиности и објектима сеоског туризма . Током 2018 . године планира се потписивање уговора са издаваоцима смештаја на територији Општине Ариље . Разлог томе су измењени подаци Установе . Овим уговором се регулише посредовање у издавању и смештају у домаћој радиности и сеоским туристичким домаћинствима , као и пружање услуге исхране . До сада по тренутном Закону о туризму , издавање смештаја у овим условима не може да се врши без посредовања или ТО или Туристичке агенције . Тренутно је јавна расправа о Нацрту Закона о туризму . Једна измена у односу на предходне 3 године је да је Привремени Управни одбор на седници одржаној током априла , донео Одлуку о ценовнику Туристичког инфо центра , којом је враћена провизија за посредовање у издавању смештаја . Јуна 2015 . године ова провизија је укинута , због тадашњег става да ће Ариље имати већи број туриста ако се поменута провизија укине . Три године касније , након поређења статистичких података , дошли смо до закључка да је то укидање било неоправдано , а неопходно је за даљи рад Туристичког инфо центра . Висина накнаде за посредовање и давање смештаја , промоције смештајних капацитета на територији Општине Ариље у износу од 10 % наплаћиваће се , ако је издавање смештајних капацитета извршено од стране Туристичког инфо центра , а 5 % ако је извршено од стране самог власника . У оквиру редовних послова Туристичког инфо центра планира се праћење и евиденција туристичког промета , као и до сада , планира се додатно уређење и одржавање локалитета који се промовишу као део туристичке понуде Ариља , који су били укључени у Програм развоја туризма Општине Ариље од 2011 . године до 2016 . године и који ће се наћи у Програму развоја туризма регије Западна Србија , чија измена је у току . Неопходно је уређење бициклистичких стаза на Клокочу које су зарасле и Водене пећине и свих осталих локалитета које имамо . Општи послови подразумевају администрацију , књиговодство , благајну и правну службу . Од оснивања Установе неопходним се показала куповина и инсталација новог финансијског програма , које су до сада имале и ОУ и сви остали индиректни корисници . Програмске активности – организовање фестивала , традиционалних манифестација и смотри . Најавили смо у Програму акцију ,, Култура на дар „ која ће вероватно бити 1 . септембра . Од реализованих програма ту је Општинска смотра рецитатора реализована средином марта , Дечји позоришни фестивал одржан прве половине маја , Дани општине Ариље друге половине маја . Биоскоп – наставићемо да емитујемо филмове , организујемо представе , концерте и друге културне догађаје . Изложбена сезона почела је средином априла , а планира се 8 изложби , а традиционално ће се завршити Смотром ликовних аматера Златиборског округа . Ликовна колонија је обновљена 2012 . године и наставиће да се организује у оквиру активности Библиотеке Ариље . Још једна измена – Дани малине и текстила ће се ове године одржати симболично . Наставља се добра сарадња са удружењем Музикус на манифестацији АРЛЕММ . Током 2018 . године Библиотека Ариље ће наставити да подржава рад КУД – а Ариље и Градског хора Свети Ахилије као и до сада . Укупан буџет Установе за 2018 . годину износи 19 . 033 . 000 динара , од тога 17 . 773 . 000 динара буџетских средстава , а 1 . 260 . 000 динара из сопствених прихода . Реализација програма вршиће се кроз две програмске активности : функционисање локалних установа културе и јачање културне продукције и уметничког стваралаштва . |
| **Учесници у расправи :** | **Одборници/е:Ивана Бркић , Миленко Јовановић , Ирена Мијаиловић , Бранислава Ћирковић , Милан Николић .**  Председник СО Драгиша Терзић је изрекао упозорење одборници Ивани Бркић по члану 109 Пословника .  Председник СО Драгиша Терзић је изрекао друго упозорење одборници Ивани Бркић по члану 109 Пословника .  Марија Алексић је одговорила на постављена питања . |
| **Одлуке :** | **Скупштина општине Ариље, је са 19 гласова „ЗА“, 0 гласова „ПРОТИВ“ и 1 „УЗДРЖАНИМ“ одборником, од присутних 20 одборника, усвојила Програм рада са финансијским планом Библиотеке Ариље , , Установе за библиотечко-информациону делатност и културни туризам „ за 2018. годину .** |

***Тачка 26 .***

|  |  |
| --- | --- |
| **Назив :** | **Предлог решења о именовању чланова Школског одбора ОШ „Стеван Чоловић“ Ариље** |
| **Известилац :** | **Миљана Вукотић , секретар Скупштине општине :** Свим Школским одборима у 4 Основне школе и у Средњој школи у Ариљу истичу мандати 31 . јула . На прошлој седници су именовани Школски одбори Основних школа у Крушчици и Брекову . За ову седницу СО Основна школа Ариље и Основна школа Латвица су доставиле предлоге за представнике родитеља и представнике колектива у Школским одборима , а пред саму седницу Средња школа ,, Свети Ахилије „ Ариље , па смо сматрали да треба допунити Дневни ред . Они су у законској процедури извршили тајним гласањем избор представника колектива и представника у све 3 ове школе и представника колектива и представника родитеља , а локална управа даје своја 3 представника . Школски одбори броје укупно 9 људи , а они између себе бирају председника . |
| **Учесници у расправи :** | **Одборници/е: Милан Николић .** |
| **Одлуке :** | **Скупштина општине Ариље, је са 15 гласова „ЗА“, 0 гласова „ПРОТИВ“ и 5 „УЗДРЖАНИХ“ одборника , од присутних 20 одборника, усвојила Предлог решења о именовању чланова Школског одбора ОШ „Стеван Чоловић“ Ариље .** |

***Тачка 27 .***

|  |  |
| --- | --- |
| **Назив :** | **Предлог решења о именовању чланова Школског одбора ОШ „Јездимир Трипковић“ Латвица** |
| **Известилац :** | **/** |
| **Учесници у расправи :** | **Расправе није било .** |
| **Одлуке :** | **Скупштина општине Ариље, је са 15 гласова „ЗА“, 0 гласова „ПРОТИВ“ и 5 „УЗДРЖАНИХ“ одборника , од присутних 20 одборника, усвојила Предлог решења о именовању чланова Школског одбора ОШ „Јездимир Трипковић“ Латвица .** |

***Тачка 28 .***

|  |  |
| --- | --- |
| **Назив :** | **Предлог решења о именовању чланова Школског одбора Средње школе ,, Свети Ахилије „ Ариље** |
| **Известилац :** | **/** |
| **Учесници у расправи :** | **Расправе није било .** |
| **Одлуке :** | **Скупштина општине Ариље, је са 15 гласова „ЗА“, 0 гласова „ПРОТИВ“ и 5 „УЗДРЖАНИХ“ одборника , од присутних 20 одборника, усвојила Предлог решења о именовању чланова Школског одбора Средње школе ,, Свети Ахилије „ Ариље .** |

**Тачка 29 .**

|  |  |
| --- | --- |
| **Назив :** | **Предлог решења о разрешењу и именовању члана Управног одбора Предшколске установе „Ариље“ Ариље** |
| **Известилац :** | **/** |
| **Учесници у расправи :** | **Расправе није било .** |
| **Одлуке :** | **Скупштина општине Ариље, је са 15 гласова „ЗА“, 0 гласова „ПРОТИВ“ и 5 „УЗДРЖАНИХ“ одборника , од присутних 20 одборника, усвојила Предлог решења о разрешењу и именовању члана Управног одбора Предшколске установе „Ариље“ Ариље .** |

**Тачка 30 .**

|  |  |
| --- | --- |
| **Назив :** | **Матовић Горан, допуњен захтев за коришћење имена „АРИЉЕ“ у називу удружења грађана** |
| **Известилац :** | **Председник СО Драгиша Терзић :** допуњен је захтев за коришћење имена Ариље у називу удружења грађана . Достављен је Статут . |
| **Учесници у расправи :** | **Одборници/е: Милан Николић , Бранислава Ћирковић .** |
| **Одлуке :** | **Скупштина општине Ариље, је са 16 гласова „ЗА“, 3 гласа „ПРОТИВ“ и 1 „УЗДРЖАНИМ“ одборником , од присутних 20 одборника, дала сагласност на коришћење имена „АРИЉЕ“ у називу удружења грађана .** |

**31. Одборничка питања и предлози:**

|  |  |
| --- | --- |
| **Одборница Бранислава Ћирковић :** | Добила сам део одговора на прошло питање , али с обзиром да је председник Општине по мом питању рекао , цитирам , у записнику пише : да ће добро испитати по мом питању , па ће дати извештај када , ко и зашто је добио прекршајну пријаву . Нисам добила од председника Општине тај извештај , добила сам од службе . |
| **Одборница Ивана Бркић :** | Надам се да сте прочитали Извештај о раду ТООА које више нема и да сте запазили следеће : износећи проблеме због којих не долази до очекиваног развоја туризма у Општини Ариље , известилац каже : недовољни капацитети људских ресурса у погледу пружања туристичких услуга и управљање развојем туризма , неуређеност туристичких локалитета . Не видим да сте планирали у новооснованој Установи да запослите људе који ће се бавити развојем туризма . Како мислите да развијате туризам , ако немате људе који ће радити са стручне стране ? |

***Драгиша Терзић, председник СО*** затворио је 18. седницу Скупштине општине Ариље.

Видео снимак је саставни део овог Записника .

Седница је завршена 11 . 06 . 2018. године у 19 : 30 сати .

Секретар Скупштине Општине Председник Скупштине Општине

Миљана Вукотић Драгиша Терзић